พาณิชย์ เผยส่งออก มี.ค. ขยายตัว 9.2% ส่งผล Q1/60 โต 4.9%
พาณิชย์ เผยส่งออก มี.ค. ขยายตัว 9.2% ส่งผล Q1/60 โต 4.9%, นำเข้าโต 19.3% เกินดุลการค้า 1,617 ล้านเหรียญ
24 เม.ย. 2560

กระทรวงพาณิชย์ แถลงตัวเลขการค้าระหว่างประเทศของไทยในเดือน มี.ค.60 โดยการส่งออก มี.ค. มีมูลค่า 20,888 ล้านเหรียญสหรัฐฯ ขยายตัว 9.2% จากตลาดคาด 9.22% ขณะที่นำเข้า มีมูลค่า 19,271 ล้านเหรียญสหรัฐฯ ขยายตัว 19.3% ส่งผลให้ดุลการค้า มี.ค. เกินดุล 1,617 ล้านเหรียญสหรัฐฯ
จากการส่งออกที่ขยายตัวดังกล่าว ส่งผลให้การส่งออกในไตรมาสแรก ของปี 60 ขยายตัวได้ 4.9% มีมูลค่า 56,456 ล้านเหรียญสหรัฐฯ สูงสุดในรอบ 4 ปี ขณะที่การนำเข้า ไตรมาส 1/60  ขยายตัว 14.8% มีมูลค่า 52,404 ล้านเหรียญสหรัฐฯ และดุลการค้าเกินดุล 4,053 ล้านดอลล์ ดังนั้น เชื่อว่าเป้าหมายการส่งออกทั้งปีที่คาดว่าจะเติบโต 5% จึงมีความเป็นไปได้